钦定古今图书集成/明伦汇编/氏族典/第271卷 > 王贲
## 钦定古今图书集成/明伦汇编/氏族典/第271卷 > 王贲

按《金史王贲传》：“贲字文孺，其先自临潢移贯宛平。曾
祖士方，正直敢言，辽承奉官。父中安，擢进士第，终沂
州防御使。贲性孝友，勤敏好学，第进士，由复州军事
判官补尚书省令史，擢右三部检法司正。侍御史贾
铉举贲安静有守，擢河北东西、大名府路提刑判官，
选授尚书省都事，以丧去。用荐者起复，累迁南京路”
按察使，卒。